**TILLADELSE TIL**

**FILM – TV – FOTO – AUDIO**

1. Tilladelser gives kun af Tivoli Brand & Kommunikation.
2. Optagelserne må kun bruges til det angivne og under alle omstændigheder kun til drama, film eller redaktionelle formål.

2.a) Optagelser fra koncerter og optræden, der er initieret af kunstneren/de(n) optrædende, kan anvendes på kunstnerens/de(n) optrædendes egne sociale medier i forbindelse med omtale af den specifikke koncert/optræden i Tivoli og efter Tivolis godkendelse af billederne.

2.b) Det er produktionsselskabets/mediets ansvar at overholde gældende regler om sponsoreret indhold på sociale medier.

1. Produktionsselskabet/mediet refunderer Tivoli alle udgifter til lønninger til kontrollører, arbejdsmænd, elektrikere etc. og til strøm, afspærringer, rengøring m.m., som efter Tivolis skøn er foranlediget af optagelserne. Optagelser udenfor Tivolis åbningstid kræver altid ledsager fra Tivoli.
2. Produktionsselskabet/mediet forpligter sig til at overholde Tivolis almindelige ordensreglement og rette sig efter alle anvisninger fra Tivolis repræsentanter. Tivoli forbeholder sig ret til når som helst at afbryde optagelserne, herunder hvis de er til større gene for publikum end påregnet, eller hvis særarrangementer eller andre forhold efter Tivolis skøn gør det nødvendigt. I tilfælde af, at Tivoli afbryder optagelserne, kan produktionsselskabet/mediet ikke gøre noget ansvar gældende over for Tivoli eller vægre sig ved at refundere de indtil da påløbne udgifter.
3. Produktionsselskabet/mediet påtager sig ubetinget ansvar for alle skader, der direkte eller indirekte skyldes optagelserne, og produktionsselskabet/mediet forpligter sig til fuldt ud at friholde Tivoli for ethvert tab og ethvert krav, der i anledning af optagelserne måtte blive rejst mod Tivoli, herunder af Tivolis publikum, personale, lejere og kunstnere. Tivoli henviser til nuværende og fremtidig lovgivning om kunstner – og ophavsret. Eventuelle krav fra kunstnere m. fl. skal betales af produktionsselskabet/mediet, selvom dette ikke selv har engageret de pågældende til medvirken i filmoptagelsen.
4. Nærværende tilladelse skal fremvises på forlangende.
5. Tilladelsen fritager IKKE produktionsselskabet/mediet for at træffe fornødne særaftaler med lejere, musikere etc. samt indhente tilladelser fra personer, der optræder på billederne jf. almindelige retsgrundsætninger om retten til eget billede.

Hvis du har spørgsmål til dette skema kan du kontakte Kommunikationsafdelingen i Tivoli på tlf. 3375 0738 eller [press@tivoli.dk](mailto:press@tivoli.dk). Skemaet fremsendes som vedhæftet, **redigerbart worddokument** til press@tivoli.dk

Medie:

Produktionsselskab og hjemland:

Opgave:

Fotograf/ansvarlig for opgaven:

Mobilnr. og mail til ansvarlig:

Tidspunkt for opgaven (dato):

Antal personer, der deltager (inkl. gæster):

Ønskede locations (f.eks. bygninger, forlystelser, begivenheder):

1.

2.

3.

4.

Kontaktperson i Tivoli:

Vi vil gerne (hvis muligt) have en ledsager fra Tivoli med på optagelsen JA ⁬ NEJ ⁬

**Udfyldes i Tivoli**

Underskrift produktionsselskab Underskrift Tivoli